આજના વર્લ્ડ હ‌ેરિટેજ ડે નિમિત્તે મેયર ગૌતમ શાહના હસ્તે હેરિટેજ વોકનું આયોજન કરાયું છે. આજે સવારે કાલુપુરના સ્વામિનારાયણ મંદિરથી આ હેરિટેજ વોકનો પ્રારંભ કરાયો હતો, પરંતુ વર્લ્ડ હ‌ેરિટેજ ડેે નિમિત્તે આ પ્રકારે હેરિટેજ વોક, હેરિટેજ વીકની ઉજવણીનું નાટક કરીને સત્તાધીશો ગૌરવ અનુભવે છે. બીજી તરફ ખરા અર્થમાં હેરિટેજનું જતન-જાળવણી તરફ ઉત્સાહ દાખવતા નથી અથવા તો ટીડીઆર જેવા મામલે આરંભે શુરા થઇને પછીથી પાણીમાં બેસી જાય છે.